கேள்வி: குப்பிச்சி - குதிரையை அடக்கியது என்பது என்ன?
பதில்: மன்னனிடம் பழக்கி வைக்கப்பட்ட குதிரை ஒன்று இருந்தது. அதில் ஏறிச் சவாரி செய்துவிட்டு வருமாறு குப்பிச்சியிடம் கூறினான். குப்பிச்சி ஒப்புக்கொண்டான். ஏறியதும் அந்தக் குதிரை ஒரு குளத்துக்குள் சென்று நீந்தும். அப்போது ஏறியிருப்பவர் சவாரி செய்ய முடியாது. இந்தச் செய்தியைக் குப்பிச்சி தெரிந்துகொண்டான். கொஞ்சம் சுண்ணாம்புக் கற்களை ஒரு பையில் போட்டு அந்தக் குதிரையின் அடிவயிற்றில் கட்டிவிட்டான். பின் ஏறிச் சவாரி செய்தான். குதிரை வழக்கம்போல் குளத்தில் இறங்கியது. சுண்ணாம்புக் கல் வெந்து வயிற்றைச் சுடவே திரும்பவும் கரைக்கு வந்துவிட்டது. குப்பிச்சி குதிரையை பல இடங்களில் அலைக்கடித்து மன்னனிடம் வந்து சேர்ந்தான். அதனைக் கண்டு பாராட்டிய அரசன் குப்பிச்சியைப் பாராட்டிப் பூந்துறை நாட்டை ஆளும் பொறுப்பினைக் குப்பிச்சியிடம் ஒப்படைத்தான்.